**Приложение № 5 към чл. 4, ал. 1** от

*Наредбата за условията и реда за извършване на*

*оценка на въздействието върху околната среда*

ДО

ДИРЕКТОРА НА

РИОСВ - ВЕЛИКО ТЪРНОВО

**У В Е Д О М Л Е Н И Е**

за инвестиционно предложение

от **Таня Венкова Христова – Кмет на Община Габрово,** ЕИК 000215630, гр. Габрово, пл. „Възраждане“ №3

Пълен пощенски адрес: гр. Габрово, 5300, пл. „Възраждане“ №3

Телефон, факс и ел. поща (е-mail): тел. 066 818 400, факс 066 809 371, [gabrovo@gabrovo.bg](mailto:gabrovo@gabrovo.bg)

Управител или изпълнителен директор на фирмата възложител: **Таня Венкова Христова – Кмет на Община Габрово**

Лице за контакти: инж. Красимира Бояджиева – гл. експерт, дирекция «ИЕ», Община Габрово, тел. 066/818 352

214147

УВАЖАЕМА Г-ЖО ДИРЕКТОР,

Уведомяваме Ви, че Община Габрово има следното инвестиционно предложение:

**Изпълнение на инженеринг/проектиране, строителство и упражняване на авторски надзор/ за обект: ВОДОСНАБДЯВАНЕ НА ГРУПА СЕЛА: ВЕЛКОВЦИ, КМЕТЧЕТА, ЛЕСИЧАРКА, КАРАЛИ, КОСТЕНКОВЦИ, СТОЙЧОВЦИ, ДРАГОМАНИ, ТОДОРЧЕТА, МЕЖДЕНЕ, УЗУНИ И СТАРИЛКОВЦИ ОТ ВЪТРЕШНАТА ВОДОПРОВОДНА МРЕЖА НА ГР. ГАБРОВО**

Характеристика на инвестиционното предложение:

1. Резюме на предложението

(посочва се характерът на инвестиционното предложение, в т.ч. дали е за ново инвестиционно предложение, и/или за разширение или изменение на производствената дейност съгласно приложение № 1 или приложение № 2 към Закона за опазване на околната среда (ЗООС)

**Водоснабдяването на тези села се осъществява от местни водоизточници (каптирани извори), по един или няколко за всяко село.**

**Тези водоизточници са със силно изразен сезонен характер, което налага въвеждане на режимно водоснабдяване без изключение през последните 30 години.**

**През 1971 год. е изработен проект за водоснабдяване на селата от кметство Лесичарка, кметство Мичковци и кметство Донино от вътрешната водопроводна мрежа на гр. Габрово. Първата фаза на този проект е реализирана, като са изградени: довеждащ водопровод, помпена станция, тласкателен водопровод и Н.В. „Кръста” над село Донино. По този начин се водоснабдяват сега селата от кметство Донино, с изключение на с. Тодорчета. Тези съоръжения работят и до днес.**

**Настоящето инвестиционно предложение е за проектиране и изграждане на ново, извънселищно водоснабдяване на посочените села от яз. „Хр. Смирненски”, като се запазят съществуващите водоеми и помпени станции.**

**С оглед на това, че изградените съоръжения са на около 50 год. и техният експлоатационен живот е изтекъл, следва да се предвиди тяхната реконструкция и подмяна при необходимост.**

**Населени места, за които ще се изгражда изцяло ново извънселищно водоснабдяване от Н.В. „Кръста” (Донино), които към този момент не са се водоснабдявали от този водоем, а от местни водоизточници:** с. Мичковци, с. Междене, с. Узуни, с. Велковци, с. Лесичарка, с. Костенковци, с. Карали, с. Драгомани и с. Стойчевци.

**Населени места, които и към този момент са се водоснабдявали от Н.В. „Кръста” (Донино), и за които ще се извърши реконструкция на водопроводите които ги захранват:** с. Пройновци, с. Умниците, с. Косовите, с. Миневци, с. Ангелово, с. Балиновци, с. Раховци и с. Семовци.

**Населени места, водоснабдявани към този момент от Н.В. „Кръста” (Донино), за които се предвиждат само водни количества:** с. Донино, с. Копчелиите, с. Иванковци, с. Брънеци и кв. Тончевци.

**Населени места, които не се водоснабдяват към този момент от Н.В. „Кръста” (Донино) и за които се предвиждат само водни количества:** с. Старилковци и с. Ставраци.

**Населени места, които до сега не са били водоснабдени:** с. Тодорчета.

**Съгласно приложената оразмерителна схема обектът включва:**

* **Водовземане – начало (поз. 1) –** съществуващ водопровод Ø200Е по ул. Индустриална
* **Довеждащ водопровод (преди помпена станция „Тончевци” – поз. 1 ÷ поз. 2) –** съществуващ водопровод Ø150Е. Реконструкцията му е предвидена в рамките на друг проект.
* **Помпена станция „Тончевци” (поз. 2) –** съществуващата схема е с преднапор, без черпател. Наличният преднапор е около 2атм. След пресмятане на новите водни количества, да се предвиди подмяна(при необходимост) на съществуващите помпи и диспечеризация (наблюдение и управление), съвместима със съществуващата на „ВиК” ООД – гр. Габрово.
* **Тласкателен водопровод (поз. 2 ÷ поз. 3) –** от помпена станция „Тончевци” до НВ „Кръста” (Донино), изграден от тръби Ø125Е с дължина около 2000м. Частично подменен на места с тръби Ø140PEHD. По трасето му има две отклонения, за НВ „Тончевци” и НВ „Брънеци”. Да се предвиди неговата реконструкция, като се използват вече актуализираните водни количества, които ще са необходими за водоснабдяване на населените места, захранвани от този водопровод до сега, и допълнително селата от кметство Лесичарка и кметство Мичковци и с. Тодорчета. Ориентировъчна дължина – 2,2км. Да се предвиди реконструкцията и на двете отклонения за НВ „Тончевци” и НВ „Брънеци”.
* **Съществуващ НВ „Кръста” (Донино) поз. 3. –** Този водоем ще изпълнява функцията на изравнител за цялата система. Намира се на кота +581м. Да се предвиди подмяна на всички тръбни разводки и арматури в сухата камера. Да се предвиди ремонт на сградата. Да се направи проверка за достатъчен обем на водоема с оглед новото проектиране.Да се предвиди нова санитарно–охранителна зона, по контура на съществуващата. Ако този обем не е достатъчен, да се предвиди изграждане на още един водоем до съществуващия. Съответно да се промени санитарно охранителната зона.
* **Магистрален водопровод (поз. 3 ÷ поз. 4) –** Изцяло ново трасе. По възможност да се използват съществуващите пътища (държавни, общински, земеделски или горски). Да се оразмери за битови и противопожарни нужди за селата: Мичковци, Старилковци, Ставраци, Междене, Узуни, Велковци, Лесичарка, Костенковци, Карали, Драгомани, Стойчевци. Около т. 4 да се предвиди отклонение до с. Пройновци и с. Умниците. Ориентировъчна дължина – 1,5км.
* **Довеждащ водопровод към км. Мичковци (поз. 4 ÷ поз. 5) -** Изцяло ново трасе. По възможност да се използват съществуващите пътища (държавни, общински, земеделски или горски). Да се оразмери за битови и противопожарни нужди за селата: Мичковци, Старилковци, Ставраци. Трасето на това отклонение да стигне и до двата водоема на с. Мичковци. От малкия водоем се захранва една част от село Мичковци. От големия водоем се захранва останалата част на с. Мичковци, както и селата Старилковци и Ставраци. Ориентировъчна дължина – 2,3км.
* **Магистрален водопровод (поз. 4 ÷ поз. 6) –** Изцяло ново трасе. По възможност да се използват съществуващите пътища (държавни, общински, земеделски или горски). Да се оразмери за битови и противопожарни нужди за селата:Междене, Узуни, Велковци, Лесичарка, Костенковци, Карали, Драгомани, Стойчевци. Ориентировъчна дължина – 2км.
* **Отклонение за ПС „Велковци” (поз. 6 ÷ поз. 7)** - Изцяло ново трасе. По възможност да се използват съществуващите пътища (земеделски или горски). Да се оразмери за битови и противопожарни нужди за селата: Междене, Узуни, Велковци. Ориентировъчна дължина – 0,3км.
* **Помпена станция „Велковци” (поз. 7) -** съществуващата схема е с черпател с обем 50м³. В тази помпена станция трябва да се предвиди още една нова група помпи (работна и резервна) за водоснабдяване на с. Междене и с. Узуни. Съществуващите помпи за с. Велковци да се подменят, ако се налага. Да се предвиди диспечеризация (наблюдение и управление) на двете помпени групи, съвместима с тази на „ВиК” ООД – гр. Габрово. Оразмерителни водни количества за битови и противопожарни нужди за:
* помпена група „Междене” – с. Междене, с. Узуни и Летище Междене.
* Помпена група „Велковци” – с. Велковци.

**Тласкателен водопровод от ПС „Велковци” до НВ „Междене” 200м³ (поз. 7 ÷ поз. 8) –** изцяло ново трасе. По възможност да се използват съществуващите пътища (държавни, общински, земеделски или горски). Да се оразмери съгласно приложените схеми. Оразмерителните водни количества са за битови и противопожарни нужди за селата: Междене, Узуни и летище Междене. Ориентировъчна дължина – 3,5км. По същото трасе да се предвиди подмяна на тласкателният водопровод за с. Велковци за водни количества за битови и противопожарни нужди за с. Велковци. Ориентировъчна дължина – 1,5км – за тласкател за с. Велковци (в същото трасе).

* **Трасе между двата водоема на с. Междене (поз. 8 ÷ поз. 9) –** съществуващото трасе от етернитови тръби да се предвиди за подмяна.Ориентировъчна дължина – 0,4км.
* **Магистрален водопровод от отклонение за ПС „Велковци” до ПС „Лесичарка” (поз. 6 ÷ поз. 10) –** Изцяло ново трасе. По възможност да се използват съществуващите пътища (държавни, общински, земеделски или горски). Да се оразмери съгласно приложената схема. Оразмерителните водни количества са за битови и противопожарни нужди за селата: Лесичарка, Костенковци, Карали, Драгомани, Стойчевци. Ориентировъчна дължина – 1,5км.
* **ПС „Лесичарка” (поз. 10) -** съществуващата схема е с черпател с обем 20м³. Този черпател акумулира водните количества от местните водоизточници на с. Лесичарка. Да се предвиди основен ремонт на сградата на помпената станция. Съществуващите помпи да се подменят с нови. ПС „Лесичарка” има изградена диспечеризация (управление и наблюдение) с НВ „Лесичарка” и НВ „Костенковци”, по възможност тя да се запази или да се предвиди нова, съвместима с тази на „ВиК” ООД – гр. Габрово. Оразмерителните водни количества за битови и противопожарни нужди са за селата: Лесичарка, Костенковци, Карали, Драгомани.
* **Тласкателен водопровод (поз. 10 ÷ поз. 11)** – от помпена станция „Лесичарка” до НВ „Костенковци” – съществуващ тласкател, изграден от тръби Ø80Е с дължина около 2000м. Да се предвиди неговата реконструкция. По трасето му има две отклонения за НВ „Лесичарка” и НВ „Карали”, които също да се предвидят за реконструкция.
* **Довеждащ водопроводен клон за НВ „Стойчевци” 50м³ (поз. 10 ÷ поз. 12) –** Изцяло ново трасе. Това трасе се явява като отклонение за с. Стойчевци, преди ПС „Лесичарка”. По възможност да се използват съществуващите пътища (държавни, общински, земеделски или горски). Да се оразмери съгласно приложената схема. Оразмерителните водни количества са за битови и противопожарни нужди за село Стойчевци. По трасето на този клон да се предвиди отклонение до НВ „Поповци” в поз. 15. Този водоем захранва махала Поповци на село Лесичарка. Към настоящият момент водоема се захранва чрез вътрешната водопроводна мрежа на с. Лесичарка. Ориентировъчна дължина на водопровода до НВ „Стойчевци” – 2км.
* **Довеждащ водопроводен клон за НВ Драгомани (поз. 15 ÷ поз. 16) –** към настоящият моментсело Драгомани се захранва през вътрешната водопроводна мрежа на с. Лесичарка. Съществуващ водопровод. Да се предвиди за реконструкция, като се изгради ново трасе от водопровода за с. Стойчевци (около поз. 15) до водоема на с. Драгомани (поз. 16). Да се оразмери съгласно приложената схема. Оразмерителните водни количества са за битови и противопожарни нужди за село Драгомани. По възможност да се използват съществуващите пътища (държавни, общински, земеделски или горски). Ориентировъчна дължина – 1км.
* **Довеждащ водопроводен за с. Тодорчета (поз. 3 ÷ поз. 13) –** Изцяло ново трасе. По трасето му да се предвидят отклонения до вътрешната водопроводна мрежа на селата: Косовите, Ангелово, Донино, Копчелиите, Иванковци, Миневци. Да се оразмери съгласно приложената схема. Оразмерителните водни количества са за битови и противопожарни нужди. Ориентировъчна дължина – 3 км.
* **Довеждащ водопроводен клон за селата Балиновци, Раховци, Семовци (поз. 13 ÷ поз. 14) –** Изцяло ново трасе. Започва от новопредвидения водоем НВ Тодорчета (поз.13) и достига последователно до вътрешните водопроводни мрежи на трите села. По възможност да се използват съществуващите пътища (държавни, общински, земеделски или горски). Да се оразмери съгласно приложената схема. Оразмерителните водни количества са за битови и противопожарни нужди за селата Балиновци, Раховци и Семовци. Ориентировъчна дължина – 2 км.
* **Напорен водоем Тодорчета –** за селата Тодорчета, Балиновци, Раховци и Семовци. Да се предвиди изграждане на напорен водоем на подходяща кота, съгласно приложената схема и с обем, който да задоволи питейно-битовите и противопожарни нужди на тези села.
* **Съществуващи водоеми –** Да се предвиди подмяна на тръбните разводки във всички водоеми, също така да се предвиди хидроизолация на водната камера както и ремонт на бетони, мазилки и покриви. Да се предвиди управление с поплавъци.
* Н.В. „Донино” (Кръста) 180м³ – имот с идентификатор  22959.28.75
* Н.В. „Мичковци” 30м³ – имот с идентификатор 48605.62.33
* Н.В. „Мичковци” 50м³ – имот с идентификатор 48605.402.3
* Н.В. „Велковци” 75м³ – имот с идентификатор 43339.4.217
* Н.В. „Лесичарка” 50м³ – имот с идентификатор 43339.8.285
* Н.В. „Междене” 50м³ – имот с идентификатор 48605.20.92
* Н.В. „Междене” 200м³ – имот с идентификатор 48605.20.91
* Н.В. „Карали” 50м³ – имот с идентификатор 36292.517.55
* Н.В. „Костенковци” 50м³ – имот с идентификатор 43339.17.190
* Н.В. „Поповци” с. Лесичарка 50м³ – имот с идентификатор 43339.510.257
* Н.В. „Драгомани” 50м³ – имот с идентификатор 43339.30.173
* Н.В. „Стойчевци” 50м³ – имот с идентификатор 43339.28.11 и 43339.84.8
* Н.В. „Брънеци” 25м³ – имот с идентификатор 38577.14.48
* Н.В. „Тончевци” 50м³ – имот с идентификатор 14218.401.22
* **Съществуващи помпени станции**
* ПС „Тончевци” - имот с идентификатор 14218.502.138
* ПС „Велковци” - имот с идентификатор 10536.512.461
* ПС „Лесичарка” - имот с идентификатор 43339.8.170
* **Диспечеризация –** за всички помпени станции и водоеми, където няма изградена, да се предвиди направа на диспечеризация (наблюдение и управление) чрез GPRS система, която да осигури връзка между помпената станция, водоема и диспечерския пункт във „ВиК” ООД – гр. Габрово. Тази диспечеризация да е съвместима с тази на „ВиК” ООД – гр. Габрово.
* **Хранителни водопроводи –** да се предвидят за подмяна или изградят изцяло нови хранителни водопроводи от напорен водоем до вътрешна водопроводна мрежа за посочените по – долу села с ориентировъчна дължина:
* с. Междене – трасета и от двата водоема с обща дължина около 0,8 км
* с. Узуни – 1км (от НВ „Междене” 200м³)
* с. Велковци –0,1км (от НВ „Велковци”)
* с. Лесичарка – 0,35км (от НВ„Лесичарка”)
* с. Костенковци – 0,3км (от НВ „Костенковци)
* с. Драгомани – 0,2км (от НВ „Драгомани“)
* с. Стойчевци – 1км (от НВ „Стойчевци“)
* с. Мичковци – трасета и от двата водоема с обща дължина около 0,5 км
* с. Тодорчета – 0,6км (от новоизградения НВ „Тодорчета“)

**Вътрешни водопроводни мрежи –** да се предвиди реконструкция на вътрешните водопроводни мрежи на следните села с ориентировъчна дължина:

* с. Междене – 3км
* с. Узуни – 1,5км
* с. Велковци – 6км
* с. Лесичарка – 4км
* с. Костенковци – 3км
* с. Драгомани – 1км
* с. Карали – 1км
* с. Стойчевци – 2,5км
* с. Мичковци – 1,5км
* с. Косовите – 1км
* с. Ангелово – 1км
* с. Умниците – 1км
* с. Пройновци – 1км
* с. Балиновци – 1км
* с. Семовци – 1км
* с. Миневци – 1км
* с. Раховци – 2,5км
* с. Тодорчета – изцяло нова мрежа – 3км

**Проектирането включва УСТРОЙСТВЕНО ПЛАНИРАНЕ И ИНВЕСТИЦИОННО ПРОЕКТИРАНЕ, както следва:**

I. **УСТРОЙСТВЕНОТО ПЛАНИРАНЕ**, включва изготвяне на проектни проучвания и проектна документация за:

1. Процедура по допускане изработването на ПУП - задания по чл. 125 от ЗУТ, включително необходимите за целта геодезически заснемания, създаване на опорни планове и предварителни проекти за посочените ПУП. Изготвяне на проекти за изменение на КККР за ПИ със заварените водни съоръжения.

2. Процедура по одобряване – окончателни проекти за ПУП – ПП, специализирани схеми и ПЗ, с които ще се осигури и регламентира изграждането на планираните мрежи и съоръжения за осигуряване водозахранването на посочените селища.

II. **ИНВЕСТИЦИОННО ПРОЕКТИРАНЕ**

Изготвяне на инвестиционни проекти за трасетата и съоръженията във фаза „технически“, в съответствие със заданието за проектиране и съгласно изискванията на Наредба 4/2001 г. за обхвата и съдържанието на инвестиционните проекти.

**Строителството включва изпълнението на всички дейности за пълното завършване и въвеждане в експлоатация на обекта, съгласно одобрения технически проект, техническите спецификации и всички правила и норми за строителство в българското законодателство.**

2. Описание на основните процеси, капацитет, обща използвана площ; необходимост от други свързани с основния предмет спомагателни или поддържащи дейности, в т.ч. ползване на съществуваща или необходимост от изграждане на нова техническа инфраструктура (пътища/улици, газопровод, електропроводи и др.); предвидени изкопни работи, предполагаема дълбочина на изкопите, ползване на взрив:

По своята същност инвестиционното предложение е за **Изпълнение на инженеринг/проектиране, строителство и упражняване на авторски надзор/ за обект: ВОДОСНАБДЯВАНЕ НА ГРУПА СЕЛА: ВЕЛКОВЦИ, КМЕТЧЕТА, ЛЕСИЧАРКА, КАРАЛИ, КОСТЕНКОВЦИ, СТОЙЧОВЦИ, ДРАГОМАНИ, ТОДОРЧЕТА, МЕЖДЕНЕ, УЗУНИ И СТАРИЛКОВЦИ ОТ ВЪТРЕШНАТА ВОДОПРОВОДНА МРЕЖА НА ГР. ГАБРОВО.**

**Няма необходимост от използване на взрив.**

3. Връзка с други съществуващи и одобрени с устройствен или друг план дейности в обхвата на въздействие на обекта на инвестиционното предложение, необходимост от издаване на съгласувателни/разрешителни документи по реда на специален закон; орган по одобряване/разрешаване на инвестиционното предложение по реда на специален закон:

**Няма такава връзка.**

4. Местоположение:

(населено място, община, квартал, поземлен имот, като за линейни обекти се посочват засегнатите общини/райони/кметства, географски координати или правоъгълни проекционни UTM координати в 35 зона в БГС2005, собственост, близост до или засягане на елементи на Националната екологична мрежа (НЕМ), обекти, подлежащи на здравна защита, и територии за опазване на обектите на културното наследство, очаквано трансгранично въздействие, схема на нова или промяна на съществуваща пътна инфраструктура)

**Селата на кметство Лесичарка, кметство Мичковци и кметство Донино**

**Не се засягат елементи от НЕМ, няма трансгранично въздействие.**

**Няма необходимост от изграждане на нова или промяна на същ. пътна инфраструктура.**

5. Природни ресурси, предвидени за използване по време на строителството и експлоатацията:

(включително предвидено водовземане за питейни, промишлени и други нужди - чрез обществено водоснабдяване (ВиК или друга мрежа) и/или водовземане или ползване на повърхностни води и/или подземни води, необходими количества, съществуващи съоръжения или необходимост от изграждане на нови)

**По време на строителния процес ще се използват съвременни конвенционални, висококачествени строителни материали, които ще се доставят от фирми, специализирани в производството им, както и от фирми, добиващи инертни материали.**

6. Очаквани вещества, които ще бъдат емитирани от дейността, в т.ч. приоритетни и/или опасни, при които се осъществява или е възможен контакт с води:

**не**

7. Очаквани общи емисии на вредни вещества във въздуха по замърсители:

**няма**

8. Отпадъци, които се очаква да се генерират, и предвиждания за тяхното третиране:

**По време на строителния процес няма да бъдат генерирани вредни отпадъци.**

**Очаква се да се генерират строителни отпадъци от изкопи, като същите ще бъдат своевременно извозвани на площадка за строителни отпадъци, определена със заповед на Кмета на Община Габрово.**

**Всички видове отпадъци ще се депонират по видове разделно и временно при спазване на ЗУО, като битовите ще се извозват по договор с фирма за чистота.**

**Дейностите по управлението и третирането на генерираните отпадъци ще се извършват при спазването на Закона за управление на отпадъците и подзаконовите нормативни актове.**

9. Отпадъчни води:

(очаквано количество и вид на формираните отпадъчни води по потоци (битови, промишлени и др.), сезонност, предвидени начини за третирането им (пречиствателна станция/съоръжение и др.), отвеждане и заустване в канализационна система/повърхностен воден обект/водоплътна изгребна яма и др.)

**Няма формиране на отпадъчни води.**

10. Опасни химични вещества, които се очаква да бъдат налични на площадката на предприятието/съоръжението:

(в случаите по чл. 99б ЗООС се представя информация за вида и количеството на опасните вещества, които ще са налични в предприятието/съоръжението съгласно приложение № 1 към Наредбата за предотвратяване на големи аварии и ограничаване на последствията от тях)

**Няма**

І. Моля да ни информирате за необходимите действия, които трябва да предприемем, по реда на глава шеста ЗООС.

* Моля, на основание чл. 93, ал. 9, т. 1 ЗООС да се проведе задължителна ОВОС, без да се извършва преценка.

ІІ. Друга информация (не е задължително за попълване)

Моля да бъде допуснато извършването само на ОВОС (в случаите по чл. 91, ал. 2 ЗООС, когато за инвестиционно предложение, включено в приложение № 1 или в приложение № 2 към ЗООС, се изисква и изготвянето на самостоятелен план или програма по чл. 85, ал. 1 и 2 ЗООС) поради следните основания (мотиви):

.......................................................................................................................................................

Прилагам:

1. Документи, доказващи обявяване на инвестиционното предложение на интернет страницата на възложителя, ако има такава, и чрез средствата за масово осведомяване или по друг подходящ начин съгласно изискванията на чл. 95, ал. 1 от ЗООС.

2. Документи, удостоверяващи по реда на специален закон, нормативен или административен акт права за иницииране или кандидатстване за одобряване на инвестиционно предложение.

3. Други документи по преценка на уведомителя:

3.1. допълнителна информация/документация, поясняваща инвестиционното предложение;

3.2. картен материал, схема, снимков материал в подходящ мащаб.

4. Електронен носител - 1 бр.

-  Желая писмото за определяне на необходимите действия да бъде издадено в електронна форма и изпратено на посочения адрес на електронна поща.

-  Желая да получавам електронна кореспонденция във връзка с предоставяната услуга на посочения от мен адрес на електронна поща.

- Желая да получа крайния документ:

* лично на място
* чрез лицензиран пощенски оператор
* по куриер

|  |  |  |  |
| --- | --- | --- | --- |
| Дата: ........................................... | Уведомител:  (подпис)   |  |  | | --- | --- | |  | *(подпис)* | |
|  | **МАРИЯ ЙОЗОВА**  *За кмет на Община Габрово*  (съгласно заповед № 710 / 23.04.24г.  на кмета на Община Габрово) |